作者：刘辰翁
词牌/韵律：永遇乐

paragraphs: 璧月初晴，黛云远澹，春事谁主。
禁苑娇寒，湖堤倦暖，前度遽如许。
香尘暗陌，华灯明昼，长是懒携手去。
谁知道，断烟禁夜，满城似愁风雨。
宣和旧日，临安南渡，芳景犹自如故。
缃帙流离，风鬟三五，能赋词最苦。
江南无路，鄜州今夜，此苦又谁知否。
空相对，残釭无寐，满村社鼓。